هندوستان حکومتی ایسرائیل-ین رافائل مدافعه شیرکتی ایله ایمضالادیغی 500 میلیون دو‌لار مبلغیندکی سلاح موقاویله‌سینی لغو ائتدی.
ایسرائیل-ین یئدیوت آهورت قزئتی نین معلوماتینا گؤره، رافائل مدافعه شیرکتی نین رهبرلیگی هندوستان حکومتی‌نین داها اول آرا‌لاریندا ایمضا‌لانان یاریم میلیارد دو‌لارلیق سلاح موقاویله سینین لغو ائدیلدیگینه دایر رسمی قراری شیرکته گؤندردیگینی بیلدیردی.
خبرده همین موقاویله‌نین ایسرائیل-ین باش ناظیری بنیامین نتانیاهونون ژانویه آیی‌نین اورتا‌لاریندا هندوستانا ائدجگی 4 گونلوک رسمی سفردن اول لغو ائدیلمه‌سی‌نین دقت چکدیگی وورغولانیب.
موشک لرین هندوستانین ایلک اوچاق گمی‌سینده ایستیفاده اولونماسی نظرده توتولوردو.
رافائل مدافعه شیرکتی طرفین‌دن اوره تیلن موشک لرین حاضردا بوراخیلما پروسئسینده اولان هندوستانین ایلک اوچاق گمی‌سینده ایستیفاده اولونماسی نظرده توتولوردو.
ایسرائیل سون واخت‌لاردا هندوستانا سلاح تداروکونده اؤنم‌لی بیر اؤلکه‌یه چئوریلمیشدی. ایکی اؤلکه آراسیندا میلیون‌لارلا دو‌لارلیق سلاح سازیشی ایمضالانمیشدی.
